Pisau itu milik siapa, Galadriel?
Abang saya. Dia dibunuh oleh khadam Sauron.
Selepas Morgoth tewas, makhluk yang kau gelar Sauron
mahu cipta kuasa bukan saja untuk mengarah tapi untuk menguasai minda.
Aku bunuh Sauron.
Aku tak percaya.
Á kuita!
Dilly, mari sini!
Namun, walau apa jua yang kami buat, ia makin cepat merosot.
Mithril ini satu-satunya penyelamat kita.
Tiada apa-apa dapat memudarkan cahayanya.
-Raja Durin... -Cukup!
Ayah tak mahu Bangsa Dwarf mati untuk membantu Elf mengelak maut.
Saya akan pergi ke Buana Tengah.
Hanya kegelapan yang menanti.
Berlindung!
Tidak!
Mana anak saya?
Adar!
Mari kita lupakan kejadian hitam ini.
-Berlawan di samping awak, saya rasa… -Saya juga rasakannya.
Luka ini perlukan ubat Elf.
Hidup raja!
Kamu nak ke mana?
-Nak beri amaran. -Seorang diri?
Dia takkan berseorangan.
ERYN GALEN BELANTARA ZAMRUD
Saya ancaman.
Awak baik.
Nori?
Kami mahu berkhidmat untukmu, Lord Sauron.
Gil-galad akan tiba esok.
Baginda pasti mahu tahu cara untuk menyelamatkan Elf.
Tapi satu cara pun tiada.
Kalaulah ada cara…
lebih mudah untuk hasil lebih besar.
Pada mulanya, Suria pun lebih kecil daripada tapak tangan saya.
Mana mungkin kita menandingi kuasa pencipta Suria.
Kita kesuntukan masa, Tuan Celebrimbor.
Kita perlu maklumkan raja yang kita dah gagal.
Kemudian, Elf perlu bersedia untuk meninggalkan tempat ini. Selama-lamanya.
Galadriel?
Elrond.
Apa yang dah berlaku?
Tombak musuh. Enam hari lepas.
Kami berjalan berterusan.
Awak boleh bantu dia?
Á tulë koivienna...
Raja Benua Selatan? Bagaimana awak menemuinya?
Kenapa awak di sini?
Mari. Kita perlu berbincang.
Saya tak sepatutnya hantar awak ke Valinor.
Saya sepatutnya percaya cakap awak. Kesilapan itu takkan berulang.
Saya terjun dari kapal itu…
Kerana saya tahu saya belum layak mendapat keabadian hakiki.
Saya tahu bahawa tugas saya belum selesai,
dan apabila saya timbul, saya hanya mampu berenang
dan berdoa agar pilihan saya tepat.
Saya tak merentasi lautan dingin itu…
Hanya untuk lemas sekarang.
Saya juga takkan abaikan awak.
Saya rindukan awak.
Apa kita patut buat?
Satu-satunya pilihan yang ada.
Berjuang.
Itu siapa?
Itu siapa? Tunjukkan diri awak.
Galadriel ada di sini?
Tidak.
Bukankah awak sepatutnya berehat?
Tempat apakah ini?
Dulu, ia bengkel Celebrimbor.
Celebrimbor agung itu?
Dia tiada sini, bukan?
Sebenarnya, dia di sini sekarang.
Celebrimbor…
Guru saya
kerap puji akan keajaiban hasil kerja awak.
Saya tak sangka akan berpeluang melihatnya sendiri.
Awak tukang besi?
Ya, tapi saya taklah semahir awak.
Batu permata ini, saya tak pernah lihat batu seperti ini.
Awak nak gunakannya untuk apa?
Begitu mahirnya Feänor hingga dia berjaya mengabadikan inti sari Valinor.
Saya pun mahu buat untuk Buana Tengah.
Peliknya bijih ini. Ia apa?
Tak cukup.
Cukup untuk apa?
Pulangkannya.
Awak dah cuba gabungkan dengan bijih lain? Untuk mendapatkan hasil terbaik?
Bijih ini tak sesuai untuk tujuan itu.
-Kenapa? -Kami perlukan jumlah yang banyak.
Nanti hilanglah kesannya ditenggelami sifat bijih lain.
Maaflah kalau cadangan ini kurang bijak,
tapi tidakkah gabungan yang tepat akan menguatkan sifatnya?
Menguatkan?
Di tempat saya belajar, logam berharga sukar didapati.
Jadi, kami cuba memanfaatkan kekuatannya dan menyembunyikan kekurangannya.
Campuran nikel dan besi boleh menghasilkan pedang yang ringan dan keras.
Mungkinkah ada gabungan yang boleh menguatkan sifat bijih awak?
Menariknya cadangan itu.
Anggaplah ia… satu anugerah.
Kelak, tuanku akan membuat perjalanan yang menamatkan kehidupan.
Bendera hitam akan berkibaran.
Kita bertanggungjawab membina makamnya.
Makam batu lambang keabadian, yang tiada sesiapa,
mahupun raja, mampu miliki dalam hidup ini.
Pelukis dari seluruh Númenor dipanggil untuk menghasilkan lukisan wajahnya
agar rekaan boleh disyorkan.
Antara semua pelatih,
kamu telah dipilih untuk mengesyorkan rekaannya.
Nanti,
setiap seorang akan diberi masa sejam dengan raja.
Gunalah sebaik mungkin.
Ayahanda tahu apa kamu buat pada waktu malam
-ketika kamu fikir semua orang tidur. -Maafkan patik.
Dayang tuanku akan datang sebentar lagi.
Jadi, kita masih ada masa.
Masa untuk apa?
Untuk mengingatkan kamu, Míriel sayang.
-Tuanku silap. Patik bukan… -Belum jadi ratu? Tidak.
Kamu akan jadi ratu, maka, ketahuilah,
bahawa sekiranya tradisi lama tak dikembalikan,
pulau kita akan hancur.
Tolong!
Raja terjaga! Tolong!
Mari. Kamu perlu naik.
Tapi jangan ikut ayahanda. Ayahanda tercari-cari terlalu lama.
Sekarang, ayahanda keliru antara masa kini dan masa silam,
masa silam dan masa depan.
Satu objek. Untuk seluruh Buana Tengah.
Bunyinya memang aneh, tuanku.
Tapi kita memang patut cari semua penyelesaian yang ada.
Ia objek yang bagaimana?
Ia lebih kecil daripada yang kita bayangkan.
Boleh dipegang…
-Cokmar. -Pedang?
Atau mungkin… Mahkota.
Kenapa mahkota?
Bulat ialah bentuk terbaik.
Cahayanya akan melengkung semula ke arahnya tanpa sekatan,
dan menghasilkan kuasa yang tidak terbatas.
Kamu sanggup letakkan kuasa itu atas kepala satu makhluk?
Bukan makhluk sembarangan, tuanku. Tapi tuanku.
Kata-kata itu sangat berbahaya…
Kadangkala, bahaya saja pilihan yang ada.
Jika tidak, patik takkan ada di sini.
Kamu tak patut langsung berada di sini.
Tuanku, berilah kami masa
untuk kami kumpulkan tukang dan cuba teori Celebrimbor…
Kita kesuntukan masa.
-Ya, sebab itulah… -Ia terlalu suntuk.
Sejak gunung itu meletus, banyak daun Pokok Besar yang gugur.
Tak lama lagi, daun terakhir akan gugur.
Melainkan orang kita berpindah, kita juga akan gugur.
Tiada Elf lain yang terdesak mencari jawapannya berbanding beta.
Tapi jika ini boleh menyelamatkan kita, ia sepatutnya dibuat lebih awal.
Memang pun.
Tapi cuma selepas orang Benua Selatan itu…
Lelaki marhaen itu? Ini ideanya?
Cadangannya cuma pencetus yang membuka jalan kepada jawapan.
Kita di ambang penciptaan kuasa baru.
Bukan kuasa kekuatan, tapi semangat.
Bukan untuk mengarah, tapi menguasai minda.
Ini…
Ini kuasa Alam Ghaib.
Maaf, Lord Celebrimbor.
Beta perintahkan kamu agar membubarkan kota
dan pulang ke Lindon serta-merta.
Semuanya sekali.
Perkataan itu, "menguasai minda."
Dari mana awak mendengarnya?
Semasa berbincang dengan tukang, saya…
-Rasanya ia kata-kata saya sendiri. -Halbrand ada ketika itu?
Kenapa awak mahu tahu? Ia dah berakhir.
Tuanku, tunggu!
-Maaf… -Beri patik tiga bulan.
Patik berhak diberikan masa.
Kamu tak berhak dapat apa-apa.
Jika begitu, jangan anggap ia ganjaran.
Anggap ia satu permintaan.
Ia harapan palsu, Elrond.
Palsu semata-mata. Itu hakikatnya.
"Jangan memperlekehkan harapan. walaupun ia sekecil zarah."
Tuanku dah lupa nasihat tuanku sendiri?
Saya mahu salasilah keluarga diraja. Apa-apa saja berkaitan Benua Selatan.
Kita tak simpan banyak rekod kerajaan manusia.
Saya perlu kaji kubur bawah tanah untuk rekodnya.
-Mari. -Tiga minggu.
Tiga minggu untuk kerja yang memakan masa tiga abad.
Kadangkala, keperluan melahirkan ciptaan.
Pergi. Jangan beritahu sesiapa.
Jangan takut.
Celebrimbor akan jumpa jalannya. Saya pasti.
Tiba-tiba saja, kalian berkawan rapat.
Saya cuma beri bantuan setakat yang saya mampu.
Terus terang, saya masih sukar percaya.
Lelaki seperti saya, di sini,
bekerja dengan tukang besi Elf di Eregion.
Terima kasih, Galadriel.
Kerana bawa awak ke sini?
Kerana menyelamatkan saya.
Awak selamatkan saya. Tiada lagi hutang antara kita.
Tidak.
Bantuan awak jauh lebih banyak.
Saya sebenarnya dah putus asa.
Tapi awak percayakan saya.
Awak nampak kekuatan dalam diri saya.
Awak galakkan saya untuk mencapai keupayaan sebenar saya.
Saya takkan melupakannya.
Saya juga akan pastikan orang lain juga tak lupa.
Jangan takut, tuan.
Makin kuasa tuan bangkit, makin terbuka tudungnya.
Kelubung?
Yang menutupi minda tuan dan diletakkan oleh mereka yang menghumban tuan ke sini.
Tapi kami datang untuk menyambut tuan,
dan membawa tuan ke tanah kami.
Tanah kamu?
Tuan tahu tempatnya.
Bintang-bintang itu.
Namanya Topi Pertapa.
Corak yang hanya kelihatan di satu tempat.
Jauh di sebelah timur dengan gugusan bintang tersendiri.
Wilayah Rhûn.
-Rhûn. -Ya.
Di sana tuan akan akhirnya diiktiraf sebagai diri tuan yang sebenar.
Tuan jatuh dari bintang. Namun, bintang pun tak seagung tuan.
Sesungguhnya, api pun akur akan perintah tuan.
Tuan jatuh dalam kalangan hama, namun, hama pun menggeruni tuan.
Menggeletar ketakutan apabila tuan murka.
Angin dan air, panas dan sejuk.
Di Rhûn, tuan akan belajar mengawal semuanya.
Semua makhluk yang berjalan, mahupun merangkak akan menjadi hamba tuan.
-Kerana tuan Lord Sauron. -Kerana tuan Lord Sauron.
Cukup!
Lama-kelamaan, dia akan belajar mengawal kuasanya.
Buat masa ini, ikat dia.
Kenapa?
Dalam banyak-banyak idea, ini idea paling bodoh.
Awak ada idea lebih baik?
Yang ketiga dah tiada.
Ke mana dia pergi?
Lagi sikit, lagi bagus. Sekaranglah peluang kita.
Hei!
Brandyfoot! Lari!
Sadoc!
Tuan, bawa bertenang.
Nori, mari kita pergi!
Ayuh!
Biar dia lihat.
Ambillah.
Kami perlukan awak. Tolonglah ambil.
Tinggalkan saya, kerana saya mungkin…
Saya akan cederakan awak. Lagi.
Apa mereka dah buat kepada awak?
Mereka tunjukkan diri sebenar saya.
Awak saja yang boleh buat begitu.
Kita yang tentukan diri kita.
Awak di sini untuk membantu.
Saya tahu.
Tutuplah mata. Sakitnya hanya seketika.
Tidak!
Kamu datang dari dalam kegelapan.
Kepada kegelapanlah nyah kamu pulang!
-Dia bukan Sauron. -Tapi yang satu lagi. Istar. Dia…
Saya baik.
Nori!
Sadoc?
Jangan bergerak. Kami akan bawa awak balik.
Maaf, kawan.
Rasanya, saya terpaksa melencong.
En. Burrows...
Tak apa, Proudfellow.
Isteri saya dah menunggu.
Kalau boleh, saya nak duduk sebentar,
tengok matahari terbit.
Satu, dua, tiga,
empat, lima, enam,
tujuh, lapan…
Ada sembilan…
Anak tangga ke tiang utama.
Syabas, tuanku.
Jika kamu perkecilkan beta lagi, beta akan turunkan pangkat kamu.
Mari.
Patik bantu.
Tapi siapa bantu kamu?
Kamu juga dah kehilangan,
dan beta faham jika kamu mahu ambil cuti.
Tuanku pernah tanya patik sebab patik selamatkan Galadriel.
Patik kata patik buat kerana terpaksa.
Tapi sebenarnya, patik boleh biarkan saja.
Boleh tolak seruannya untuk ke Buana Tengah.
Atau tak izinkan anak patik pergi.
Namun, patik buat semua pilihan itu kerana…
Kenapa, Elendil?
Kerana "Elendil" bukan saja bermakna "Lelaki yang sukakan cakerawala."
Patik cuma tak sangka semuanya akan jadi begini.
Ayahanda beta pernah kata bahawa Setiawan
sedia berkorban jiwa dan raga…
Walaupun korbannya tak dapat dijangka,
tapi mereka yakin bahawa ganjarannya berbaloi.
Kadangkala, korbannya terlalu besar.
Benar.
Jika begitu, kita terpaksalah terus berkhidmat.
Tapi patik akan pastikan ganjaran setara korbannya.
Walau apa saja yang berlaku?
Walau apa saja yang berlaku.
Kapten. Kami dah nampak Númenor.
Tuanku.
Elendil, kenapa? Apa masalahnya?
Kenapa?
Apa yang kamu nampak?
Apa yang berlaku?
Mithril liat sifatnya.
Ia enggan bergabung dengan bijih yang tak setaraf dengannya.
Menggunakan kuasa Dunia Nyata dan Ghaib
berjaya mengaburkan sempadan antara kedua-duanya.
Ini tak masuk akal.
Kita dah guna banyak tekanan untuk menggabungkannya.
-Ia sepatutnya berpadu kali ini! -Sabar. Ini satu proses.
Bukan setiap langkah membawa kita ke depan. Ia ambil masa.
-Masa? Kita tak ada masa. -Masa…
Cukuplah untuk hari ini.
Mungkin kita terlalu memaksa diri.
"Terlalu memaksa diri."
Mungkin itulah masalahnya.
Mungkin kita guna terlalu banyak tekanan.
Apa maksudnya?
Mungkin logam-logam itu tak patut dipaksa untuk bergabung…
Tapi patut disatukan dan digalakkan berpadu.
Kalau itu benar, cara kita terbalik.
Cepat. Pisahkan semuanya. Kita buat semula.
Cik puan.
Galadriel!
Kami dah jumpa.
Entah kenapa kami tak perasan sebelum ini.
Kuasanya terlalu hebat untuk satu objek.
Kita perlukan dua objek.
Jadi, kami buat dua.
-Dua mahkota? -Bukan mahkota.
Ia perlu…
Lebih kecil.
Mari, tengoklah sendiri.
Sebelum itu, beritahu saya awak siapa.
Awak kenal saya.
Diri awak yang sebenar.
Galadriel, malangnya saya tak…
Raja Benua Selatan tak wujud.
Susur galurnya dah berakhir.
Pembawa terakhir lambang itu mati lebih seribu tahun yang lalu.
Dia tiada waris.
Saya dah kata saya menemuinya pada mayat.
Tidak.
Di atas rakit itu, awak selamatkan saya…
Ketika itu, awak selamatkan saya.
Awak pujuk Míriel agar selamatkan Manusia Buana Tengah.
Awak yang pujuk dia. Saya mahu kekal di Númenor.
Awak berjuang bersama saya.
Untuk menentang musuh awak, dan musuh saya.
Siapakah nama awak?
Saya berjaga sejak sebelum keheningan pertama terpecah.
Pada masa itu, saya ada banyak nama.
Adik terjatuh lagi?
Jatuh sikit saja.
Bangunlah.
Jangan ganggu fikiran saya.
Adik, tolonglah.
Pandang abang.
Galadriel.
Pisau abang.
Kamu simpan selama ini.
Kamu sangat berani.
Kamu berjuang bersungguh-sungguh. Bertahun-tahun lamanya.
Untuk menyempurnakan tugas abang.
Abang ditugaskan memburu Sauron.
Tugas abang adalah untuk mencapai keamanan.
Tapi rupa-rupanya, tugas Sauron pun sama.
Tidak.
Abang dah mati.
Bersama ramai Elf lain kerana angkaranya.
Tidak, Galadriel.
Dia mencari kuasa bukan untuk memusnahkan Buana Tengah,
tapi untuk pulihkan ia.
Seperti yang rakan-rakan Elf kamu cuba buat sekarang.
Kamu tak perlu tipu mereka.
Biarkan saja mereka bekerja.
Kamu ingat bisikan abang di bawah pokok ini?
Sentuh kegelapan sekali lagi.
Abang saya dah mati. Disebabkan awak.
Galadriel. Kenapa kamu kata begitu?
Kenapa kamu kata begitu?
Galadriel.
Galadriel. Pulanglah kepada abang.
Galadriel. Pandang sini!
Galadriel. Pandang sini.
Awak kenal saya.
Saya kawan awak.
Awak rakan Morgoth.
Selepas Morgoth ditewaskan,
saya rasa seolah-olah cengkaman
pada leher saya sudah dilepaskan
dan dalam kebeningan fajar pertama yang menyingsing itu,
akhirnya, saya dapat merasakan cahaya Yang Satu sekali lagi.
Ketika itu, saya sedar, untuk mendapatkan pengampunan…
Saya perlu pulihkan segala yang saya musnahkan.
Kejahatan awak takkan sesekali dapat ditebus.
-Bukan itu yang awak percayai. -Jangan sangkal cakap saya.
Tidak. Awak yang kata sendiri.
Selepas kita menang, awak kata saya boleh bebaskan diri daripada perbuatan lampau.
-Awak tipu saya. -Saya bercakap benar.
Saya dah kata saya jahat, tapi awak tak peduli
kerana awak tahu masa silam tak penting,
berbanding masa depan.
Mengarutlah.
Betulkah?
Semua orang meragui awak.
Saya saja yang nampak kehebatan awak.
Saya saja yang nampak sinar dalam diri awak.
Awak akan jadikan saya penindas.
Saya akan jadikan awak ratu.
Semulia laut dan matahari.
Sekeras teras bumi.
Awak pula. Raja.
Ketua Kejahatan.
Tidak. Saya tak jahat.
Jika awak di samping saya.
Awak pernah kata kita ditemukan untuk tujuan tertentu.
Inilah tujuannya.
Awak satukan saya dengan cahaya. Saya satukan awak dengan kuasa.
Bersama-sama, kita boleh selamatkan Buana Tengah.
Selamatkan?
Atau perintah?
Kedua-duanya sama saja.
Sebab itulah saya takkan berada di samping awak.
Awak tiada pilihan.
Tanpa saya, kaum awak akan lenyap.
Kegelapan akan tersebar dan menyelubungi seluruh dunia.
-Awak perlukan saya. -Saya patut biar awak di laut.
Awak di laut kerana diusir oleh Elf.
Diusir kerana awak merayu agar diberikan beberapa orang askar.
Apa mereka akan buat jika awak kata yang kita bersekutu?
Apabila awak beritahu mereka yang Sauron hidup disebabkan awak?
Awak akan mati disebabkan saya.
Galadriel!
Pendusta!
Galadriel, berhenti! Ini Elrond.
Buktikannya.
Di mana kita berkenalan?
Di tepi laut selepas ibu bapa saya pergi.
Saya berseorangan, budak separa Elf yang tiada kawan atau saudara.
Awak beri saya air.
Elrond.
Á cuith tessë, Galadriel.
Celebrimbor. Mana dia?
Di bengkel. Kerjanya dah hampir selesai.
Tidak!
Galadriel! Apa yang berlaku?
Galadriel!
Ia dah selesai?
Galadriel. Awak basah kuyup.
Kenapa?
Kerana saya tarik dia keluar dari Sungai Glanduin.
Glanduin? Apa yang berlaku?
Galadriel.
Di mana Halbrand?
Dia dah pergi, dan mungkin takkan kembali.
Tapi jika dia kembali, jangan pedulikan dia.
Apa yang berlaku di sungai itu?
Awak pernah kata awak silap.
Kesilapan yang awak janji takkan ulang.
Awak menyukarkan saya untuk mengotakannya.
Kalau mudah, awak tak perlu percaya.
Jadi, adakah kita akan teruskannya?
Tidak.
Kita perlu buat tiga.
Tiga? Kenapa tiga?
Satu akan memesongkan. Dua akan berbalah.
Tapi dengan tiga cincin, keseimbangan tercapai.
Kuasa yang kita cipta hari ini hanya untuk Elf.
Tak boleh disentuh oleh kaum lain.
Galadriel, saya dapati ketulenan
bijih tambahan dalam gabungan ini sangat penting.
Saya perlukan emas dan perak yang paling bermutu tinggi.
Emas dan perak dari Valinor.
Ciptaan agung perlukan… pengorbanan.
Ada apa-apa lagi yang awak ingat?
Hanya cebisan dan gambaran.
Saya dah makin ingat tapi saya perlu pergi ke Rhûn untuk ingat semula semuanya.
Mereka salah teka nama awak.
Bagaimana kalau mereka juga silap? Atau menipu atau…
Saya tak dapat jelaskan tapi saya yakin cakap mereka benar.
Mereka…
Mereka panggil awak dengan nama lain, "Istar."
Itu kaum awak?
"Istar?"
Dalam bahasa awak, maknanya "yang bijaksana."
Atau…
"Bestari."
Jadi, awak takkan ikut kami lagi?
Kadangkala, haluan hidup kita ditentukan oleh kuasa yang lebih agung.
Pada saat sebegitu, kita wajib menjalankan tugas
walaupun hati kita keberatan.
Walaupun bahaya menanti sepanjang perjalanan.
Bunyinya macam pengembaraan yang menarik.
Ia perjalanan jika bersendirian.
Jika berteman, barulah ia pengembaraan.
Rasanya pengembaraan saya dah cukup banyak bagi seorang Harfoot.
Menurutnya, kalau kita menuju ke utara,
jalan selamat selama 30 hari.
Rumput segar dan tiada trol.
-Hei! Kita akan turun bukit… -Peta itu terbalik.
Maaf. Cuma ada jalan curam dan pokok berduri selama berminggu-minggu.
Kalau kamu pandai sangat, kamu jadilah perintis jalan.
Jaga budak-budak dan kaki mengelamun.
Jangan melencong!
Jangan jalan bersendirian!
Laungan Sadoc jauh lebih baik.
Kalaulah dia masih bersama kita.
Dia ada.
Pergilah.
Kamu ditakdirkan untuk tujuan lebih penting.
Dia perlukan kamu.
Tempat kamu memang di luar sana.
Selamat tinggal, Nori!
-Selamat tinggal… -Hati-hati!
Jaga diri.
-Awak dah ambil lantera? -Mestilah.
Bagus.
Baiklah… Selamat tinggal.
Nori.
Nah. Ada siput untuk orang besar itu.
Kamu pun tahu dia kuat makan.
Ada selimut tambahan kalau kamu kesejukan.
Mari sini.
Ayah bapa tak guna.
Kamu akan menjelajah dunia luar, tapi ayah tak ajar kamu apa-apa pun.
Taklah. Ayah banyak ajar saya.
Genggam bara api, biar sampai jadi arang.
Jangan jadi kacang yang lupakan kulit.
Harfoot yang tak beradab takkan dapat pergi jauh.
Tak pergi jauh.
Saya dengar semua nasihat ayah.
Cari aliran sungai dan tempat burung pipit belajar menyanyi.
Baik, mak.
Saya akan berhati-hati.
Tidak.
Kamu akan berani.
Pergilah.
Sebelum kamu kecut perut.
Atau kita yang kecut perut.
Tunggu! Nori!
Poppy!
Kenapa semua orang yang saya sayang selalu tinggalkan saya?
Saya rasa jika kita tak pergi, kita takkan belajar benda baru.
Awak akan pulang, bukan? Berjanjilah.
-Awak janji akan jaga semua orang? -Mestilah.
Awak kawan saya paling akrab di dunia yang luas ini.
Apa saja untuk awak.
Dunia ini taklah luas sangat, Poppy. Kita saja yang kenit.
Jangan berpisah dengan orang besar itu.
Dia membantu apabila kita kesusahan.
Tapi tak sebaik awak.
-Awak pasti? -Ya.
Mereka melambai kepada awak.
Kalau saya pusing, saya tentu takkan sanggup pergi.
Kalau begitu, lebih baik awak jalan dulu.
Tiba-tiba saja, kaki saya terasa berat.
Saya pun tak tahu arah yang betul.
Itu arahnya.
Awak pasti?
Tak sepenuhnya.
Ada bau yang harum dari arah itu.
Apabila berasa sangsi, Elanor Brandyfoot...
percayakan hidung.
Tiga cincin untuk raja Elf
Di bawah langit
Tujuh untuk pembesar Bangsa Dwarf
Di kerajaan batu
Sembilan untuk Manusia
Yang akan mati
Satu untuk Tuan Kegelapan
Di takhta durjananya
Di Bumi Mordor
Tempat Bayang berkuasa
Satu Cincin menguasai semuanya
Satu Cincin untuk mencari semuanya
Satu Cincin untuk mengumpul semuanya
Dan dalam kegelapan yang memberkas mereka
Di Bumi Mordor
Tempat Bayang berkuasa
Terjemahan sari kata oleh Noorsalwati
Penyelia KreatifBima Gasendo